香港甲組足球聯賽

香港甲組足球聯賽係香港足球總會舉辦嘅足球聯賽，足總嘅正式名稱係香港足球總會甲組足球聯賽，曾經係香港足球聯賽架構入面最高級嘅足球聯賽。聯賽實行升降制，要按例降班嘅球隊將會降落香港乙組足球聯賽。2014年，醞釀多時嘅「鳳凰計劃」正式推行，香港足球總會為香港足球聯賽系統重新定位，全新嘅香港超級聯賽取代舊有嘅「香港甲組足球聯賽」成為香港頂級聯賽，「香港甲組足球聯賽」變格為第2級聯賽。

呢個聯賽喺1908年成立，當時係冇升降班，只有一個組別嘅香港足球聯賽。直至現時為止，攞到最多次香港甲組足球聯賽嘅球隊係南華，總共拎過40次。

歷史

賽制改變
 1908/09球季：聯賽第一次舉行，係採用210制嘅雙循環聯賽，即係贏波有2分，和波雙方有1方，輸波冇分。
 1945/46球季：聯賽喺戰後重新舉行，因為時間關係只有單循環，使用210制。
 1946/47球季：改返做戰前嘅雙循環聯賽。
 1955/56球季：開始實行升降班制度。
 1987/88球季：保持雙循環聯賽，改行3210制，即贏波有3分，輸波冇分，和波嘅要互射十二碼，贏咗十二碼嘅有2分，輸咗有1分。
 1989/90球季：保持雙循環聯賽，改行310制，即贏波有3分，和波雙方都有1分，輸波冇分。
 1995/96球季：實行兩階段單循環聯賽，沿用310制，第一階段嘅冠軍同第二階段嘅冠軍要踢決賽去決定聯賽冠軍。
 1997/98球季：聯賽再次改制，第一階段各隊嘅分數嘅一半將會併入下一階段，而第一階段嘅頭4隊將會入爭標組，另外嘅4隊將會入護級組，每組再進行一次單循環聯賽。爭標組嘅冠軍要同第一階段嘅冠軍再踢一次決賽決定聯賽冠軍。
 2001/02球季：聯賽改返做雙循環聯賽。

外援限制改變
 「/」前嘅係每場可以出嘅外援人數，「/」後嘅係外援人賽制 
 每支球隊同其他參賽球隊比賽兩次，一場主場，一場作客。門票收益會歸主場球隊所有，如果嗰日嘅比賽係「雙料娛樂」，門票收益就會平均分畀兩場比賽嘅主場球隊。
 打晒所有賽事之後，積分榜最尾兩隊球隊會降落乙組聯賽，但最終降定唔降嘅決定權喺足總手上。
 2010－11賽季，每隊波只可以同比賽場地 
基於香港地方細，因而地價上漲，所以喺咁多支參賽球隊入面，甚少球隊有自己嘅球場，除咗南華有自己嘅練習場，同埋乙組聯賽嘅香港足球會有自己嘅球場。

2011－12賽季各隊主場分配如下：
南華：香港大球場
公民：旺角大球場
傑志：將軍澳運動場
天水圍飛馬：元朗大球場
晨曦：青衣運動場
深水埗：深水埗運動場
新界地產和富大埔：大埔運動場
港菁：九龍灣公園
屯門：屯門鄧肇堅運動場
標準流浪：旺角大球場

入場費 
 大部分嘅聯賽賽事，全價飛都係賣港幣$60，有絕小部分賽事全票會賣港幣$40，而長者同學生嘅特惠票一律賣港幣$20。
 香港足球總會近年來都推行凡喺同一日嘅比賽入面同時買三張長者或學生優惠飛，可以獲得一張贈券，第四位長者或學生可以憑券同時免費入場睇比賽。

紀錄

不敗球隊 
自1945-46球季起，以下嘅球隊曾經創下全季不敗嘅紀錄：
 南華
1977-78球季
呢季嘅甲組聯賽總共有十二隊參賽球隊，南華以20勝2和嘅成績奪冠，成為戰後第一支全季不敗嘅球隊，同南華打和嘅球隊分別係東方同東昇。
1985-86球季
呢季有兩隊全季不敗嘅球隊，另外一隊喺係愉園，但南華以較佳嘅得失球差壓倒愉園奪冠。
 精工
1978-79球季
喺南華啱啱成為咗第一支不敗球隊之後，精工喺嚟緊嘅一季成為另外一支不敗球隊。精工喺呢一季19勝3和嘅成績取得嗰季嘅冠軍。同精工打和嘅球隊分別係駒騰、東方同加山。精工喺呢季六項賽事入面，攞到五個冠軍，唯一攞唔到嘅錦標係香港足總盃，喺決賽嘅互射十二碼嘅階段輸咗畀元朗。
 愉園
1985-86球季
愉園喺呢季同南華一樣都係喺18場比賽入面，取得10勝8和嘅成績，但係愉園得失球差冇南華咁好，屈居亞軍。
2002-03球季#
雖然愉園係對賽上面係一場波都冇輸過，但係喺對福建嘅賽事，愉園派出咗一個冇喺球員名單上出現嘅球員落場，最終愉園被判輸3:0，但仍然奪冠。
 晨曦
2002-03球季
晨曦成為自戰後第四支全季不敗球隊，但係喺呢一季，晨曦同愉園以一分之差，屈居亞軍。

神射手 
參考：
郭滿華
球季：1967-68
入球數字：37
效力球隊：東方
 譚拔士
球季：1989-90、1990-91、1992-93、1993-94、1994-95
入球數字：多過100
曾效力球隊：東方、南華

不失球紀錄 
參考：
 希福特
不失球紀錄：827分鐘
球季：1992-93
佢曾經協助東方喺1992-93球季取得首循環全勝。喺同一個球季第二循環東方對南華嘅賽事，羅偉志喺上半場嘅17分鐘終止佢嘅紀錄。

揭幕戰 
參考：
 首場由應屆冠軍對亞軍嘅揭幕戰 
南華 2:2 愉園
 最大差距嘅揭幕戰 
東方 5:0 南華
 最大比數嘅揭幕戰 (1997-98)
快譯通 5:4 南華
 首場被作廢嘅揭幕戰 (1998-99)
快譯通 2:2 南華 
因為快譯通派出停賽球員上陣，所以被判輸0:3。

歷屆冠軍 
香港足球總會喺2007-08賽季之前都冇計算第二次世界大戰前嘅聯賽成績，但係喺2007-08開季前，香港足球總會網站將各個球會嘅戰前成績計算在內，但係並冇對外表明。

參賽球隊

戰後參賽球隊

2010-11 球季參賽球隊
下面10隊係2010-11球季香港甲組足球聯賽參賽球隊。

香港足球史

順便 
 香港足球總會
 香港足球代表隊
 香港聯賽選手隊

連出去 
 香港足球總會官方網站
 GoalGoalGoal球迷大聯盟
 Hong Kong Football

足球賽